Author: Elena Dikaczova
Company: Ministerstvo školstva

UZNESENIE VLÁDY SLOVENSKEJ REPUBLIKY

č. .....

z ..................

k návrhu na zmenu a zrušenie niektorých úloh z uznesení vlády SR uložených, podpredsedovi vlády a ministrovi školstva

Číslo materiálu:

Predkladateľ:		podpredseda vlády a minister školstva_________________________

VLÁDA

A. zrušuje

A.1.	pre podpredsedu vlády a ministra školstva úlohu v bode B.1. a B.2. uznesenia vlády SR č. 557 z 13. 7. 2005 v časti II. bod. 6. – predložiť na rokovanie NR SR novelu zákona o vysokých školách,

A.2. 	 pre podpredsedu vlády a ministra školstva úlohu v bode B.1. uznesenia vlády SR č. 559 z 13. 7. 2005 – zabezpečiť vykonávanie finančnej kontroly prostriedkov štrukturálnych fondov a Kohézneho fondu v súlade so schválenými aktualizovanými postupmi,

A.3.	pre podpredsedu vlády a ministra školstva úlohu v bode B.1. uznesenia vlády SR č. 235 z 15. 3. 2006 – predložiť súhrnné žiadosti o platbu na platobný orgán pre štrukturálne fondy Ministerstva financií SR za relevantné programové dokumenty financované zo štrukturálnych fondov minimálne v sume zodpovedajúcej dočerpaniu záväzku za rok 2004 podľa pravidla n+2,

A.4.	pre podpredsedu vlády a ministra školstva úlohu v bode B.4. uznesenia vlády SR č. 235 z 15. 3. 2006 – zabezpečiť zúčtovanie zálohových platieb poskytnutých konečným prijímateľom v roku 2005,

A.5. 	pre podpredsedu vlády a ministra školstva úlohu v bode B.1. uznesenia vlády SR č. 588 z 28. 6. 2006 – v spolupráci s podpredsedom vlády a ministrom financií uskutočniť výberové konanie na poradcu vlády SR pre vybudovanie Národného futbalového štadióna,

A.6.	pre podpredsedu vlády a ministra školstva úlohu v bode B.2. uznesenia vlády SR č. 588 z 28. 6. 2006 – v spolupráci s poradcom vlády SR pre vybudovanie Národného futbalového štadióna vypracovať súťažné podklady pre výber investora zodpovedného za vybudovanie Národného futbalového štadióna,

A.7.	pre podpredsedu vlády a ministra školstva úlohu v bode B.3. uznesenia vlády SR č. 588 z 28. 6. 2006 – v spolupráci s poradcom vlády SR pre vybudovanie Národného futbalového štadióna predložiť na rokovanie vlády konkrétne podmienky súťaže na výber investora zodpovedného za vybudovanie Národného futbalového štadióna;

B. mení 

B.1. 	v bode B.1. a B.2. uznesenia vlády SR č. 557 z 13. 7. 2005 pre podpredsedu vlády a ministra školstva v časti I. Akčný plán - Vzdelávanie a zamestnanosť, bod 6. Vypracovanie systému celoživotného vzdelávania pedagogických zamestnancov znenie a termín úlohy

 „návrh zákona o zamestnancoch v školstve“ s termínom plnenia do marca 2008 na „návrh zákona o postavení pedagogických zamestnancov a nepedagogických zamestnancov škôl a školských zariadení“ s termínom do 31. decembra 2007,
	
B.2.	v bode B.1. a B.2. uznesenia vlády SR č. 557 z 13. 7. 2005 pre podpredsedu vlády a ministra školstva v časti I. bod 1 –  Vypracovanie návrhu nového školského zákona a jeho predloženie na rokovanie NR SR znenie a termín úlohy

z „predložiť vládny návrh zákona na rokovanie NR SR“ s termínom plnenia do 31. 12. 2007 na „predložiť na rokovanie vlády SR zákon o výchove a vzdelávaní“ s termínom plnenia do decembra 2007,
	
B.3. 	v bode B.1. uznesenia vlády SR č. 574 z 13. 7. 2005  pre podpredsedu vlády a ministra školstva úlohu v časti I. – Implementácia princípov a cieľov trvalo udržateľného rozvoja do dlhodobých ekonomických a spoločenských stratégií rozvoja SR, v oblasti školstva: Dokončenie reformy základného a stredného školstva s dôrazom na reformu obsahu vzdelávania znenie a termín úlohy 
	
	z „predložiť vládny návrh zákona na rokovanie NR SR“ s termínom plnenia do 31. 12. 2007 na „predložiť na rokovanie vlády SR návrh zákona o výchove a vzdelávaní“ s termínom plnenia do decembra 2007.

Na vedomie: podpredseda vlády a minister školstva SR